PATVIRTINTA

Rietavo savivaldybės kultūros centro vadovo 2021 m. kovo 30 d.

Įsakymu Nr. V-8

**RIETAVO SAVIVALDYBĖS KULTŪROS CENTRO**

**MYKOLO KLEOPO OGINSKIO VARDO MENINIO SKAITYMO KONKURSO NUOSTATAI**

1. **BENDROJI DALIS**
	1. Mykolo Kleopo Oginskio meninio skaitymo konkurso nuostatai (toliau — konkursas) reglamentuoja reikalavimus dalyviams, organizatoriams, taip pat skaitovą vertinimo ir apdovanojimo tvarką.
	2. Konkursą organizuoja Rietavo savivaldybės kultūros centras, Parko g. 5, LT – 90311 Rietavas, (toliau — RKC).
	3. Informacija apie konkursą bus skelbiama Rietavo savivaldybės kultūros centro interneto svetainėje www.rietavokc.lt
2. **KONKURSO TIKSLAI IR UŽDAVINIAI**
	1. Konkurso tikslai:
		1. Ugdyti domėjimąsi iškilia Mykolo Kleopo Oginskio asmenybe, Rietavo krašto literatūra ir norą puoselėti kalbą kaip savo ir tautos kultūros savastį.
		2. Pasitelkus meninį skaitymą, atskleisti kiekvieno moksleivio individualybę ir ugdyti jaunų žmonių kūrybiškumą.
	2. Konkurso uždaviniai:
		1. Suteikti galimybę gauti profesionalių aktorių viešas konsultacijas.
		2. Sudaryti sąlygas viešai saviraiškai.
		3. Motyvuoti ir skatinti moksleivius bei jų mokytojus / privačius asistentus dalyvauti konkurse.
3. **KONKURSO TAISYKLĖS**
	1. Konkurse gali dalyvauti Lietuvos ir užsienio lietuvių mokyklų 1—12 klasių mokiniai, meno mokyklų teatro kolektyvų nariai, kultūros centrų dramos studijų, būrelių, teatrų nariai.
	2. Konkurso dalyviu tampama užsiregistravus el. p. rietavokulturoscentras@gmail.com.
	3. Dalyviai gali skaityti vieną arba du kūrinius. Jeigu skaitomi du kūriniai, vienas yra laisvai pasirenkamas, o antras – Mykolo Kleopo Oginskio laiškai arba kūrinio apie jį ištrauka (pridedama).
	4. Abiejų skaitomų kūrinių trukmė neturi viršyti 8 minučių.
4. **KONKURSO DALYVIAI. LAIKAS. VIETA**
	1. Skaitovų konkursas organizuojamas ir jo dalyviai vertinami trijose amžiaus grupėse:
		1. 1—4 klasės moksleiviai
		2. 5 – 8 klasės moksleiviai
		3. 9—12 klasės moksleiviai
	2. Konkursas vyksta 2021 m. spalio 21 d. 11 val. Rietavo savivaldybės kultūros centre. Esant nepalankiai pandeminei situacijai šalyje, konkursas vyks nuotoliniu būdu.
5. **VERTINIMO KOMISIJA**
	1. Vertinimo komisiją formuoja konkurso organizatorius — RKC.
	2. Vertinimo komisija formuojama iš trijų, esant gausiam dalyvių skaičiui, šešių profesionalių aktorių ir rašytojų.
	3. Konkurso meno vadovė — I. Simonaitytės literatūrinės premijos laureatė, Klaipėdos universiteto docentė, režisierė, aktorė Virginija Kochanskytė.
6. **DALYVIŲ VERTINIMAS**
	1. Konkurso metu išrenkama 10 laureatų, nominuojant:
		1. už Mykolo Kleopo Oginskio kūrinio interpretaciją;
		2. už Rietavo krašto rašytojo ar poeto kūrinio interpretaciją;
		3. už įtaigiausią interpretaciją;
		4. už tautosakos kūrinio interpretaciją;
		5. už klasikinės literatūros populiarinimą ir individualią interpretaciją;
		6. už moderniosios literatūros populiarinimą ir individualią interpretaciją;
		7. už jaunųjų kūrėjų literatūros populiarinimą ir individualią interpretaciją;
		8. už skaitymo ir teksto dermę;
		9. už taisyklingą kalbą;
		10. už įdomiausią meninę raišką.
7. **KONKURSO APDOVANOJIMAI**
	1. Konkurso nugalėtojams įteikiami diplomai, organizatorių ir rėmėjų prizai.
	2. Baigiamajame renginyje pagerbiami ne tik konkurso laureatai, bet ir juos ruošę mokytojai, vadovai.
8. **BAIGIAMOSIOS NUOSTATOS**
	1. Norintys dalyvauti konkurse iki 2021 m. spalio 14 d. atsiunčia el. paštu rietavokulturoscentras@gmail.com dalyvio registracijos anketą (Priedas Nr. 1).
	2. Konkurso prizais ir finansavimu rūpinasi organizatoriai (RKC), dalyvių atvykimu ir maitinimu rūpinasi juos deleguojančios įstaigos, organizacijos.
	3. Organizatoriai turi teisę keisti ir pildyti konkurso nuostatus iš anksto apie tai informavę dalyvius.
	4. Rietavo savivaldybės kultūros centras (RKC) yra Mykolo Kleopo Oginskio vardo meninio skaitymo konkurso organizatorius. Konkurso koordinatorė yra Rietavo savivaldybės kultūros centro vadovė Birutė Gedminaitė (tel. (8 448) 68 510, el. p. rietavokc@gmail.com) ir meno vadovas Vincas Andriuška (tel. 8 615 65 263, el. p. vincas.teatras@gmail.com).
	5. Konkurso vieta: Rietavo savivaldybės kultūros centras (Parko g. 5, Rietavas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

**RIETAVO SAVIVALDYBĖS KULTŪROS CENTRO**

**MYKOLO KLEOPO OGINSKIO VARDO MENINIO SKAITYMO KONKURSO**

**DALYVIO ANKETA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

|  |  |
| --- | --- |
| *Dalyvio vardas, pavardė* |  |
| *Atstovaujama organizacija* |  |
| *Klasė,**Dalyvių amžius* |  |
| *Kūrinio autorius (Nr. 1)* |  |
| *Skaitomas kūrinys (Nr. 1)* |  |
| *Kūrinio autorius (Nr. 2)* |  |
| *Skaitomas kūrinys (Nr. 2)* |  |
| *Rengęs mokytojas, vadovas* |  |
| *Kontaktai (tel., el. p.)* |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Mokytojo, vadovo vardas, pavardė parašas

\*Parašu patvirtinate, kad sutinkate, jog duomenys būtų viešinami konkurso viešinimo tikslais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_